Kauguru ezers

Kauguru ezers (arī Kaugura ezers, Kušalas ezers, Kūšolu ezers) ir caurteces ezers Gulbenes novada Litenes pagastā uz robežas ar Stāmerienas pagastu.ezeri.lv Ezera krasti zemi, slīpi, dibens dūņains, dūņu slānis ~3 m. Ziemeļu daļā ietek Kazupe, dienvidu galā iztek Kaugurupīte uz Pogupi. Makrofīti: niedres, kosas, vilkvālītes, lēpes, ūdensrozes, sīkās lēpes, peldošās glīvenes, ežgalvītes, daudzlapes, elši, trejdaivu ūdensziedi. Dzīvo karūsa, līnis, asaris, līdaka, rudulis. Austrumu krastā divas viensētas.

 Atsauces 

Kategorija:Gulbenes novada ezeri
Kategorija:Litenes pagasts
Kategorija:Stāmerienas pagasts